Oondgebakte ratatouille met pesto-koeskoes
JY LEES NOU Oondgebakte ratatouille met pesto-koeskoes
Tamaties met driekaasvulsel
Foto: Jacques Stander .
60 min. Gaarmaak
4 eiervrugte, elkeen met 3 diep kepe ingesny
60 ml (¼ k) roket-en-basilie­pesto
3 rooi en/of geel soet­rissies, gehalveer
2 rooi-uie, geskil en gehalveer
4 elk vlapampoentjies en miniskorsies
250 g kersietamaties in verskillende kleure
250 ml (1 k) koeskoes
45 ml (3 e) roket-en-basiliepesto
400 g kekerertjies, ­gedreineer
100 g mozzarellakaas, in dik skywe gesny
Voorverhit die oond tot 180 °C. Bespuit ’n bakplaat.
Groente: Geur die eiervrugte met die sout en skep die pesto binne die kepe. Pak dit op die bakplaat en sprinkel olyfolie oor. Bak sowat 30-40 min. of tot sag. Verwyder uit die oond en haal van die bakplaat af.
Pak die orige groente buiten die tamaties op die bakplaat, geur met sout en giet olie bo-oor. Verhoog die hitte tot 200 °C en bak sowat 15 min. of tot die groente net begin sag word. Verwyder van die bakplaat. Pak die tamaties op die bakplaat, geur met sout, sprinkel olie oor en bak sowat 5 min. of tot dit net begin oopbars.
Pesto-koeskoes: Giet intussen kookwater oor die koeskoes en laat staan tot dit geswel is. Roer dit los met ’n vurk en voeg die pesto en kekerertjies by.
Afronding: Skep die koeskoes op ’n oondvaste opdienbord. Rangskik die groente bo-op, pak die skywe kaas tussen­in en bak sowat 10 min. of tot die kaas gesmelt is. Sprinkel die basilieblare oor en sit warm voor.
Meer oor: carmen niehaus| hoofgereg| eet| gebak| resepte| lekker| pasta
Hoender en groente op koeskoes
Stadig geroosterde springbokblad met koeskoes en soetwortels
Koeskoes met vark, tamatie en kappertjiesaad
Begin jou dag met dié vrugte-‘koeskoes’
Lamsosaties met koeskoes